ddrg/super_eurlex huggingface dataset:
2000/160/EY: Komission päätös, tehty 14 päivänä helmikuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun riistan lihan ja kaninlihan tuonnissa kolmansista maista tehdyn päätöksen 97/219/EY muuttamisesta (tiedoksiannettu numerolla K(2000) 285) (ETA:n kannalta merkityksellinen teksti)



Virallinen lehti nro L 051 , 24/02/2000 s. 0037 - 0037



KOMISSION PÄÄTÖS, tehty 14 päivänä helmikuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun riistan lihan ja kaninlihan tuonnissa kolmansista maista tehdyn päätöksen 97/219/EY muuttamisesta (tiedoksiannettu numerolla K(2000) 285) (ETA:n kannalta merkityksellinen teksti) (2000/160/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY(1) liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna direktiivillä 97/79/EY(2), ja erityisesti sen 10 artiklan, sekä katsoo seuraavaa: (1) Komission päätöksessä 97/219/EY(3) säädetään eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun riistan lihan ja kaninlihan tuonnista kolmansista maista. (2) Tarhatun poron lihan erityisen tuotantojärjestelmän vuoksi tällaiseen tuontiin on sovellettava eräitä poikkeuksia terveysvaatimuksista. (3) Päätös 97/219/EY on muutettava, jotta muista eläimistä kuin niistä, jotka on pidetty syntymästään asti erillään luonnonvaraisista sorkkaeläimistä, saatavan poronlihan tuonti olisi sallittua. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 97/219/EY seuraavasti: lisätään liitteessä A olevaan IV luvun kohdan 2 d alakohtaan ilmaisu "eläimistä, joita on pidetty erillään luonnonvaraisista sorkkaeläimistä syntymään asti" jälkeen alaviite "Tätä ei sovelleta poroihin". 2 artikla Tätä päätöstä sovelletaan kolmannestakymmenennestä päivästä sen jälkeen, kun se on annettu tiedoksi. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä helmikuuta 2000. Komission puolesta David BYRNE Komission jäsen (1) EYVL L 62, 15.3.1993, s. 49. (2) EYVL L 24, 30.1.1998, s. 31. (3) EYVL L 88, 3.4.1997, s. 45.
2000/153/EY: Neuvoston päätös, tehty 14 päivänä helmikuuta 2000, alueiden komitean saksalaisen jäsenen nimeämisestä



Virallinen lehti nro L 051 , 24/02/2000 s. 0022 - 0022



NEUVOSTON PÄÄTÖS, tehty 14 päivänä helmikuuta 2000, alueiden komitean saksalaisen jäsenen nimeämisestä (2000/153/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo seuraavaa: Alueiden komiteassa on vapautunut varsinaisen jäsenen paikka Hans-Otto Bräutigamin erottua, mikä on annettu neuvostolle tiedoksi 11. tammikuuta 2000, ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Kurt Schelter alueiden komitean varsinaiseksi jäseneksi Hans-Otto Bräutigamin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) EYVL L 28, 4.2.1998, s. 19.
2000/201/EY: Komission päätös, tehty 9 päivänä helmikuuta 2000, luettelosta rakennerahastojen tavoite 2 -alueista Saksassa kaudella 2000-2006 (tiedoksiannettu numerolla K(2000) 310) (Ainoastaan saksankielinen teksti on todistusvoimainen)



Virallinen lehti nro L 066 , 14/03/2000 s. 0029 - 0064



KOMISSION PÄÄTÖS, tehty 9 päivänä helmikuuta 2000, luettelosta rakennerahastojen tavoite 2 -alueista Saksassa kaudella 2000-2006 (tiedoksiannettu numerolla K(2000) 310) (Ainoastaan saksankielinen teksti on todistusvoimainen) (2000/201/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. (2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. (3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY asetuksen (EY) N:o 1260/1999 4 artiklan 2 kohdan mukaisesti.(2) Kyseinen enimmäismäärä on Saksan osalta 10296000 asukasta. (4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. (5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON PÄÄTTÄNYT SEURAAVAA: 1 artikla Luettelo rakennerahastojen tavoite 2 -alueet Saksassa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Saksan liittotasavallalle. Tehty Brysselissä 9 päivänä helmikuuta 2000. Komission puolesta Michel BARNIER Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE LUETTELO RAKENNERAHASTOJEN TAVOITE 2 -ALUEISTA SAKSASSA Kausi 2000-2006 >TAULUKON PAIKKA>
2000/220/EY: Komission päätös, tehty 7 päivänä maaliskuuta 2000, luettelosta rakennerahastojen tavoite 2 -alueista Ruotsissa kaudella 2000-2006 (tiedoksiannettu numerolla K(2000) 554) (Ainoastaan ruotsinkielinen teksti on todistusvoimainen)



Virallinen lehti nro L 069 , 17/03/2000 s. 0054 - 0060



KOMISSION PÄÄTÖS, tehty 7 päivänä maaliskuuta 2000, luettelosta rakennerahastojen tavoite 2 -alueista Ruotsissa kaudella 2000-2006 (tiedoksiannettu numerolla K(2000) 554) (Ainoastaan ruotsinkielinen teksti on todistusvoimainen) (2000/220/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. (2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. (3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY(2) asetuksen (EY) N:o 1260/1999 4 artiklan 2 kohdan mukaisesti. Kyseinen enimmäismäärä on Ruotsin osalta 1223000 asukasta. (4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. (5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON TEHNYT TÄMÄN PÄÄTÖKSEN: 1 artikla Rakennerahastojen tavoite 2 -alueet Ruotsissa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Ruotsin kuningaskunnalle. Tehty Brysselissä 7 päivänä maaliskuuta 2000. Komission puolesta Michel BARNIER Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE RAKENNERAHASTOJEN TAVOITE 2 -ALUEET RUOTSISSA (Kausi 2000-2006) >TAULUKON PAIKKA>
2000/205/EY: Neuvoston päätös, tehty 28 päivänä helmikuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen liitteiden 2, 3, 4 ja 6 tietyistä muutoksista Euroopan yhteisön ja Marokon kuningaskunnan välillä kirjeenvaihtona tehtävän sopimuksen tekemisestä



Virallinen lehti nro L 070 , 18/03/2000 s. 0205 - 0205



NEUVOSTON PÄÄTÖS, tehty 28 päivänä helmikuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen liitteiden 2, 3, 4 ja 6 tietyistä muutoksista Euroopan yhteisön ja Marokon kuningaskunnan välillä kirjeenvaihtona tehtävän sopimuksen tekemisestä (2000/205/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan 3 kohdan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Ottaen huomioon erityisesti Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen 26 päivänä helmikuuta 1996 tapahtuneesta allekirjoittamisesta kuluneen ajan ja sen jälkeen tapahtuneet muutokset, olisi tarpeen muuttaa hieman kyseisen sopimuksen tiettyjä liitteitä. (2) Näillä muutoksilla vapautetaan Marokon Euroopan yhteisöstä peräisin olevien teollisuustuotteiden tuontiin soveltamaa tullimenettelyä. (3) Olisi hyväksyttävä Euroopan yhteisön ja Marokon kuningaskunnan tämän asian osalta neuvottelema, kirjeenvaihtona tehtävä sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen liitteiden 2, 3, 4 ja 6 tietyistä muutoksista Euroopan yhteisön ja Marokon kuningaskunnan välillä kirjeenvaihtona tehty sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus yhteisöä sitovasti. Tehty Brysselissä 28 päivänä helmikuuta 2000. Neuvoston puolesta Puheenjohtaja J. PINA MOURA
2000/204/EY, EHTY: Neuvoston ja komission päätös, tehty 24 päivänä tammikuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro-Välimeri-sopimuksen tekemisestä



Virallinen lehti nro L 070 , 18/03/2000 s. 0001 - 0001



NEUVOSTON JA KOMISSION PÄÄTÖS, tehty 24 päivänä tammikuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro-Välimeri-sopimuksen tekemisestä (2000/204/EY, EHTY) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 3 kohdan toisen alakohdan kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ovat kuulleet neuvoa-antavaa komiteaa neuvoston yksimielisestä päätöksestä, ottavat huomioon parlamentin puoltavan lausunnon(1), sekä katsovat seuraavaa: Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehty, Brysselissä 26 päivänä helmikuuta 1996 allekirjoitettu Euro-Välimeri-sopimus olisi hyväksyttävä, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehty Euro-Välimeri-sopimus sekä sopimuksen liitteinä olevat pöytäkirjat sekä sen päätösasiakirjaan liitetyt julistukset ja kirjeenvaihto. Sopimusteksti, pöytäkirjatekstit sekä päätösasiakirjateksti liitetään tähän päätökseen. 2 artikla 1. Neuvosto tekee komission ehdotuksesta, tai tarvittaessa komissio, päätöksen yhteisön kannasta assosiaationeuvostossa ja -komiteassa siten kuin siitä määrätään Euroopan yhteisön perustamissopimuksessa ja Euroopan hiili- ja teräsyhteisön perustamissopimuksessa. 2. Neuvoston puheenjohtaja toimii sopimuksen 79 artiklan mukaisesti assosiaationeuvoston puheenjohtajana, ja hän esittää yhteisön kannan. Neuvoston puheenjohtajan edustaja toimii sopimuksen 82 artiklan mukaisesti assosiaatiokomitean puheenjohtajana, ja hän esittää yhteisön kannan. 3 artikla Neuvoston puheenjohtaja antaa Euroopan yhteisön puolesta sopimuksen 96 artiklassa tarkoitetut ilmoitukset. Komission puheenjohtaja antaa Euroopan hiili- ja teräsyhteisön puolesta kyseiset ilmoitukset. Tehty Brysselissä 24 päivänä tammikuuta 2000. Komission puolesta Puheenjohtaja R. PRODI Neuvoston puolesta Puheenjohtaja J. GAMA (1) EYVL C 181, 24.6.1996, s. 15.
2000/222/EY: Neuvoston päätös, tehty 13 päivänä maaliskuuta 2000, alueiden komitean portugalilaisen jäsenen ja kahden varajäsenen nimeämisestä



Virallinen lehti nro L 071 , 18/03/2000 s. 0023 - 0023



NEUVOSTON PÄÄTÖS, tehty 13 päivänä maaliskuuta 2000, alueiden komitean portugalilaisen jäsenen ja kahden varajäsenen nimeämisestä (2000/222/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo seuraavaa: Fernando Gomesin erottua alueiden komiteassa on vapautunut varsinaisen jäsenen paikka sekä kaksi varajäsenen paikkaa Edite Marreiros Estrelan ja Joaquim Couton erottua, joista on tiedotettu neuvostolle 17. marraskuuta 1999 ja 7. helmikuuta 2000, ottaa huomioon Portugalin hallituksen ehdotuksen, ON PÄÄTTÄNYT SEURAAVAA: Ainoa artikla 1. Nimetään Edite de Fátima Santos Marreiros Estrela alueiden komitean varsinaiseksi jäseneksi Fernando Gomesin tilalle tämän jäljellä olevaksi toimikaudeksi eli 25 päivään tammikuuta 2002 saakka. 2. Nimetään Joaquim Luís Rosa do Céu ja Antónia Rui Esteves Solheiro alueiden komitean varajäseniksi eroavien varajäsenten Edite Marreiros Estrelan ja Joaquim Couton tilalle näiden jäljellä olevaksi toimikaudeksi eli 25. päivään tammikuuta 2002 saakka. Tehty Brysselissä 13 päivänä maaliskuuta 2000. Neuvoston puolesta J. PINA MOURA Puheenjohtaja (1) EYVL L 28, 4.2.1998, s. 19.
2000/221/EY: Neuvoston päätös, tehty 13 päivänä maaliskuuta 2000, alueiden komitean kreikkalaisen varajäsenen nimeämisestä



Virallinen lehti nro L 071 , 18/03/2000 s. 0022 - 0022



NEUVOSTON PÄÄTÖS, tehty 13 päivänä maaliskuuta 2000, alueiden komitean kreikkalaisen varajäsenen nimeämisestä (2000/221/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo seuraavaa: Alueiden komiteassa on vapautunut yksi varajäsenen paikka kreikkalaisen jäsenen Philippos Amiridisin kuoltua, mikä on annettu neuvostolle tiedoksi 7. helmikuuta 2000, ottaa huomioon Kreikan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Mihail Stylianidis alueiden komitean varajäseneksi Philippos Amiridisin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 13 päivänä maaliskuuta 2000. Neuvoston puolesta J. PINA MOURA Puheenjohtaja (1) EYVL L 28, 4.2.1998, s. 19.
2000/223/EY: Neuvoston päätös, tehty 13 päivänä maaliskuuta 2000, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta



Virallinen lehti nro L 071 , 18/03/2000 s. 0024 - 0024



NEUVOSTON PÄÄTÖS, tehty 13 päivänä maaliskuuta 2000, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta (2000/223/EY) EUROOPAN UNIONIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 27 artiklan 1 kohdan, ottaa huomioon 21 päivänä helmikuuta 2000 annetun Euroopan keskuspankin suosituksen, sekä katsoo seuraavaa: (1) Euroopan keskuspankin neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava Euroopan keskuspankin ja kansallisten keskuspankkien tilit. (2) Euroopan keskuspankin neuvosto suositteli neuvostolle, että se hyväksyisi neuvoston päätöksessä 1999/70/EY(1) hyväksymän yhden Deutsche Bundesbankin ulkopuolisen tilintarkastajan korvaamisen toisella tilikaudesta 2000 alkaen. (3) On aiheellista noudattaa Euroopan keskuspankin neuvoston suositusta, ON TEHNYT TÄMÄN PÄÄTÖKSEN: 1 artikla Korvataan päätöksen 1999/70/EY 1 artiklan 2 kohta seuraavasti: "2. KPMG Deutsche Treuhand-Gesellschaft AG ja Ernst & Young Deutsche Allgemeine Treuhand AG hyväksytään Deutsche Bundesbankin tilinpäätösten ulkopuolisiksi tilintarkastajiksi tilikaudesta 2000 alkaen." 2 artikla Tämä päätös ilmoitetaan Euroopan keskuspankille. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 13 päivänä maaliskuuta 2000. Neuvoston puolesta J. PINA MOURA Puheenjohtaja (1) EYVL L 22, 29.1.1999, s. 69.
2000/191/EY, Euratom: Neuvoston päätös, tehty 28 päivänä helmikuuta 2000, talous- ja sosiaalikomitean alankomaalaisen jäsenen nimeämisestä



Virallinen lehti nro L 060 , 07/03/2000 s. 0022 - 0022



NEUVOSTON PÄÄTÖS, tehty 28 päivänä helmikuuta 2000, talous- ja sosiaalikomitean alankomaalaisen jäsenen nimeämisestä (2000/191/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Jeannette van der Hooftin erottua, mikä on annettu neuvostolle tiedoksi 21 päivänä lokakuuta 1999, ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään M. Bulk talous- ja sosiaalikomitean jäseneksi Jeannette van der Hooftin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 28 päivänä helmikuuta 2000. Neuvoston puolesta J. PINA MOURA Puheenjohtaja (1) EYVL L 257, 19.9.1998, s. 37.
2000/202/EY: Neuvoston päätös, tehty 14 päivänä helmikuuta 2000, Euroopan yhteisön ja Ukrainan sopimuksen tekemisestä kirjeenvaihtona tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamisen jatkamisesta 1 päivästä tammikuuta 2000 aina 31 päivään joulukuuta 2001



Virallinen lehti nro L 062 , 09/03/2000 s. 0025 - 0025



NEUVOSTON PÄÄTÖS, tehty 14 päivänä helmikuuta 2000, Euroopan yhteisön ja Ukrainan sopimuksen tekemisestä kirjeenvaihtona tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamisen jatkamisesta 1 päivästä tammikuuta 2000 aina 31 päivään joulukuuta 2001 (2000/202/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Ukrainan välinen kumppanuus- ja yhteistyösopimus tuli voimaan 1 päivänä maaliskuuta 1998(1). (2) Komission päätöksellä 97/482/EHTY(2) tehtiin Euroopan hiili- ja teräsyhteisön ja Ukrainan välinen sopimus, joka tuli voimaan 5 päivänä elokuuta 1997. (3) Komissio on saattanut loppuun neuvottelut Euroopan yhteisön ja Ukrainan kirjeenvaihtona tehtävästä sopimuksesta tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamisen jatkamisesta 1 päivästä tammikuuta 2000 aina 31 päivään joulukuuta 2001. (4) Olisi hyväksyttävä kirjeenvaihtona tehty sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Ukrainan kirjeenvaihtona tehty sopimus tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamisen jatkamisesta 1 päivästä tammikuuta 2000 aina 31 päivään joulukuuta 2001. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisöä sitovasti. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) EYVL L 49, 19.2.1998, s. 3. (2) EYVL L 210, 4.8.1997, s. 32.